CELEX: 21997D1002(02)
Language: hr
Date: 1997-05-29 00:00:00
Title: Odluka Zajedničkog odbora EGP-a br. 34/97 od 29. svibnja 1997. o izmjeni Priloga XVIII. (zaštita na radu, zakon o radu i jednako postupanje prema muškarcima i ženama) Sporazumu o EGP-u

11/Sv. 091
            
            
               HR
            
            
               Službeni list Europske unije
            
            
               26
            
         21997D1002(02)
   
               L 270/21
            
            
               SLUŽBENI LIST EUROPSKE UNIJE
            
            
               29.05.1997.
            
         
      ODLUKA ZAJEDNIČKOG ODBORA EGP-a
   br. 34/97
   od 29. svibnja 1997.
   o izmjeni Priloga XVIII. (zaštita na radu, zakon o radu i jednako postupanje prema muškarcima i ženama) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da je Prilog XVIII. Sporazumu izmijenjen Odlukom Zajedničkog odbora EGP-a br. 66/96 (1);
   budući da će se Direktiva Komisije 91/322/EEZ od 29. svibnja 1991. o utvrđivanju indikativnih graničnih vrijednosti primjenom Direktive Vijeća 80/1107/EEZ o zaštiti radnika od rizika povezanih s izlaganjem kemijskim, fizikalnim i biološkim sredstvima na radu (2) uključiti u Sporazum;
   budući da će se Direktiva Komisije 96/94/EZ od 18. prosinca 1996. kojom se uspostavlja drugi popis indikativnih graničnih vrijednosti u primjeni Direktive Vijeća 80/1107/EEZ o zaštiti radnika od rizika povezanih s izlaganjem kemijskim, fizikalnim i biološkim sredstvima na radu (3) uključiti u Sporazum,
   ODLUČIO JE:
   Članak 1.
   Iza točke 3. (Direktiva Vijeća 80/1107/EEZ) u Prilogu XVIII. Sporazumu umeću se sljedeće točke:
   
               „3.a
            
            
               
                  391 L 0322: Direktiva Komisije 91/322/EEZ od 29. svibnja 1991. o utvrđivanju indikativnih graničnih vrijednosti primjenom Direktive Vijeća 80/1107/EEZ o zaštiti radnika od rizika povezanih s izlaganjem kemijskim, fizikalnim i biološkim sredstvima na radu (SL L 177, 5.7.1991., str. 22).
            
         
               3.b
            
            
               
                  396 L 0094: Direktiva Komisije 96/94/EZ od 18. prosinca 1996. kojom se uspostavlja drugi popis indikativnih graničnih vrijednosti u primjeni Direktive Vijeća 80/1107/EEZ o zaštiti radnika od rizika povezanih s izlaganjem kemijskim, fizikalnim i biološkim sredstvima na radu (SL L 338, 28.12.1996., str. 86).”
            
         Članak 2.
   Tekstovi Direktive 91/322/EEZ i Direktive 96/94/EZ na islandskom i norveškom jeziku, koji su priloženi svakoj inačici ove Odluke na navedenim jezicima, vjerodostojni su.
   Članak 3.
   Ova Odluka stupa na snagu 1. lipnja 1997., pod uvjetom da su se sve obavijesti na temelju članka 103. stavka 1. Sporazuma dostavljene Zajedničkom odboru EGP-a.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
   
      Sastavljeno u Bruxellesu 29. svibnja 1997.
      
         
            Za Zajednički odbor EGP-a
         
         
            Predsjednica
         
         C. DAY
         
      
   
   
      (1)  SL L 71, 13.3.1997., str. 39.
   
      (2)  SL L 177, 5.7.1991., str. 22.
   
      (3)  SL L 338, 28.12.1996., str. 86.